Φαρμακοχημική μελέτη βιοδραστικών κινναμωμικών υβριδίων
Creators: name: Σδραβοπούλου, Ελένη Νικολάου
Publisher: name: Aristotle University of Thessaloniki
Year: 2024
Subjects: Κινναμωμικά υβρίδια
Αναστολείς λυποξυγονάσης
Φλεγμονή
Cinnamic hybrids
Lipoxygenase inhibitors
Inflammation

description: Στη βιβλιογραφία παρατηρείται εκτενής αναφορά στο σχεδιασμό και τη σύνθεση υβριδικών ενώσεων, οι οποίες περιλαμβάνουν κατάλληλες φαρμακοφόρους ομάδες από δύο ή περισσότερα μόρια. Κατά τον τρόπο αυτό, δημιουργούνται νέες ενώσεις που συνδυάζουν τις φαρμακολογικές δράσεις των μορίων από τα οποία προκύπτουν, με αποτέλεσμα να προτιμάται η χρήση τους σε παθήσεις πολυπαραγοντικής αιτιολογίας. Στη συγκεκριμένη εργασία, διαμορφώθηκε μια βιβλιοθήκη ενώσεων, από την οποία ύστερα από in silico μελέτες, επιλέχθηκαν και συντέθηκαν υβριδικές ενώσεις κινναμωμικών αναλόγων που περιελάμβαναν μόρια όπως η 2-(βενζυλαμινο)αιθαν-1-ολη, η 2-ναφθόλη, η 2-ναφθυλαμίνη και η βενζοκαΐνη (π-αμινοβενζοϊκός αιθυλεστέρας). Η χρήση της κινναμωμικής ομάδας βασίζεται στην πληθώρα των δράσεων που εμφανίζει, μία από τις οποίες είναι η αντιφλεγμονώδης, που εκφράζεται κυρίως μέσω της αναστολής των ενζύμων LOX και COX-2. Οι φαρμακοφόρες ομάδες των άλλων ενώσεων τους προσδίδουν τα κατάλληλα χαρακτηριστικά, ώστε να είναι λειτουργικές. Ο χαρακτηρισμός των ενώσεων πραγματοποιήθηκε μέσω του προσδιορισμού των φυσικοχημικών τους ιδιοτήτων (σημείο τήξης) και με τη λήψη φασμάτων (IR, 1H-NMR και 13C-NMR). Επίσης, μια σειρά ιδιοτήτων όπως η λιποφιλικότητα, προσδιορίστηκαν θεωρητικά με τη βοήθεια κατάλληλων υπολογιστικών προγραμμάτων.Οι ενώσεις αξιολογήθηκαν in vitro για τη σταθερότητά τους και για την ικανότητά τους να αναστέλλουν τη λιποξυγονάση φυτικής προέλευσης, τη θερμική μετουσίωση της αλβουμίνης και τη λιπιδική υπεροξείδωση της φωσφατοδυλοχολίνης. Τα αποτελέσματα έδειξαν ότι όλες οι ενώσεις είναι σταθερές και τρεις από αυτές προστατεύουν από τη θερμική μετουσίωση της αλβουμίνης (ES3, ES7, ES9). Ακόμη, όλες εμφανίζουν υψηλότερη τιμή IC50 από την ένωση αναφοράς, ως προς την αναστολή της λιποξυγονάσης. Τέλος, όσον αφορά στην αναστολή της λιπιδικής υπεροξείδωσης της φωσφατιδυλοχολίνης, τρεις ενώσεις (ES2, ES3, ES6) εμφανίζουν από μέτρια έως σημαντική αναστολή (72%, 66,7% και 27.5%, αντίστοιχα). Τα βιολογικά αποτελέσματα υποστηρίζουν τον αρχικό σχεδιασμό.
description: In literature, an extended report on the design and synthesis of hybrid compounds is observed. In this way, new compounds are created, which combine the pharmacological properties of the molecules from which they arise. The use of hybrids in conditions of multifactorial etiology is preferred. In this work, a chemical compound library was formed. From this, after in silico studies, hybrid compounds of cinnamic analogues that included 2-(benzylamino)ethan-1-ol, 2-naphthol, 2-naphthylamine and benzocaine (p-aminobenzoic acid-ethyl ester), were selected to be synthesized. The use of the cinnamic group is based on the plethora of actions that the group presents, one of which is the anti-inflammatory one, mainly expressed through the inhibition of the enzymes LOX and COX-2. Τhe pharmacophore groups of the other compounds provide them with the suitable characteristics to make them multifunctional. The characterization of the compounds was made possible through the determination of their physicochemical properties (melting point) and through spectrum acquisition (IR, 1H-NMR and 13C-NMR). Moreover, a series of properties like lipophilicity, have been theoretically determined with the help of appropriate computer programs. The compounds were evaluated in vitro for their stability and their ability to inhibit soybean lipoxygenase, thermal denaturation of albumin and lipid peroxidation of phosphatidylcholine. The results indicate that all the compounds are stable and have higher ΙC50 than the reference molecule, as far as lipoxygenase inhibition. Furthermore, three molecules (ES3, ES7, ES9) demonstrate significant inhibition of thermal denaturation of albumin. Finally, three molecules (ES2, ES3 and ES6) present medium to high inhibition of lipid peroxidation of phosphatidyl choline. The biological results support the initial design.